ভারতে রয়েছে রংবেরঙের শহর, জেনে নিন তালিকা

ওয়েব ডেস্ক: ভারতে (India) ঘোরার জন্য অনেক জায়গা আছে। কিছু জায়গা প্রাকৃতিক (Nature) সৌন্দর্যের জন্য সারা বিশ্বে বিখ্যাত, কয়েকটি জায়গা আবার খাবার ও আতিথেয়তার জন্য পরিচিত। ভারত কেবল তার ঐতিহাসিক দুর্গ, মন্দির এবং সুস্বাদু খাবারের জন্য পরিচিতি অর্জন করেনি। অনেক শহর আবার বিশেষ রঙের জন্য পরিচিত। পর্যটকদেরও বেশ ভিড় দেখা যায়।

উদাহরণ হিসেবে জয়পুরের নাম নেওয়া যেতে পারে। বিশ্বে এটি গোলাপি শহর হিসেবে পরিচিত। অপরদিকে, যোধপুর (Jodhpur) পরিচিত নীল শহর হিসেবে। জেনে নেওয়া যাক ভারতের এমন কিছু শহরের নাম যা রঙের নামে পরিচিত। প্রতিটি রঙেরই রয়েছে অর্থ। যেমন- গোলাপি রং আতিথিয়তার প্রতীক। নীল রং শান্তির প্রতীক। সবুজ রঙ প্রকৃতির প্রতীক। চলুন জেনে নিই বিস্তারিত।

সোনালী শহর, জয়সালমের: জয়সালমেরকে বলা হয় সোনালী শহর। এখানকার বালিময় মাটি, পাথরের হলুদ রং। এটিকে উজ্জ্বল শহরের চেহারা দিয়েছে। এখানকার ঐতিহাসিক ভবনগুলি সূর্যের আলোয় সোনালী ভাবে জ্বলজ্বল করে।

আরও পড়ুন: গরমকালে তেষ্টা মেটাবে আম-স্ট্রবেরির বোবা টি

সাদা শহর, উদয়পুর: নৈনিতাল হোয়াইট সিটি বলা হলেও, সাদা মার্বেল প্রাসাদের সমাহারের কারণে একে ‘সাদা শহর’ও বলা হয়। এখানকার প্রাসাদ তৈরিতে ব্যবহার হয় মার্বেল। শহরের প্রকৃতি সৌন্দর্যকে আকর্ষণ করে। গত কয়েক বছরে এটি ভারতের অন্যতম প্রধান পর্যটন কেন্দ্র হয়ে উঠেছে। লেক পিচোলা, সিটি প্যালেস, সজ্জনগড় দুর্গ, জগ মন্দির এই অঞ্চলের অন্যতম ঘুরতে যাওয়ার জায়গা।

কমলা শহর, নাগপুর: মহারাষ্ট্রের নাগপুর বিখ্যাত কমলা লেবু চাষ ও মিষ্টির জন্য। এই জায়গাটি ‘কমলা শহর’ নামে পরিচিত।

হলুদ শহর, চেন্নাই: চেন্নাইয়ে একাধিক ঐতিহাসিক ভবন হলুদ রঙের। বিশেষ করে ব্রিটিশ রাজত্বকালে নির্মিত স্থাপনা।

সবুজ শহর, কুন্নুর: তামিলনাড়ুর কুনুর শহরটি প্রকৃতির জন্য পরিচিত। এখানকার উপত্যকা আর বাগান এটিকে ‘সবুজ শহর’-এর মর্যাদা দেয়। তামিলনাড়ুর সুন্দর শহরগুলির মধ্যে এটি অন্যতম।